கேள்வி: மலாயா புதுக்கிராமங்கள் பற்றி விளக்கவும்.
பதில்: Image:GombakNewVillage.JPG புதுக்கிராமம்]] Image:LokeYewNewVillage.JPG லோக் இயூ புதுக்கிராமம்]] புதுக்கிராமங்கள் அல்லது மலாயா புதுக்கிராமங்கள் (மலாய் மொழி: ''Kampung Baru''; ஆங்கிலம்: ''New Villages'' அல்லது ''Chinese New Villages''; சீனம்: 华人新村) என்பது பிரித்தானிய மலாயாவில்; மலாயா அவசரகாலம் (Malayan Emergency 1948–1960) போது உருவாக்கப்பட்ட ஒரு குடியேற்றத் திட்டமாகும். இவற்றைத் தடுப்பு முகாம்கள் (''Internment Camps'') என்று அழைப்பதும் உண்டு. 1950-ஆம் ஆண்டில் பிரிக்ஸ் திட்டம் (''Briggs Plan'') ஒரு பகுதியாக இந்த முகாம்கள் உருவாக்கப்பட்டன. கிராமப்புறக் குடிமக்களுக்குள் மறைந்து இருந்த மலாயா கம்யூனிஸ்டு கட்சி (''Malayan National Liberation Army'') ஆதரவாளர்களைத் தனிமைப்படுத்த இந்தப் புதுக்கிராமங்கள் திட்டம் செயல்படுத்தப்பட்டது. பெரும்பாலான புதுக்கிராமங்கள், முள்கம்பிகள் மற்றும் கண்காணிப்பு கோபுரங்களால் சூழப்பட்டு இருந்தன. தடுப்பு முகாம்களில் இருந்து தப்பிச் செல்பவர்களையும்; ஊரடங்குச் சட்டத்திற்குக் கட்டுப்படாமல் வெளியேற முயற்சிக்கும் எவரையும் சுட்டுக் கொல்லவும் கட்டளையிடப்பட்டது. பிரித்தானியர்கள் மலாயாவை விட்டு வெளியேறிய பின்னர், பல புதுக்கிராமங்கள்; சாதாரண குடியிருப்பு நகரங்களாகவும் மற்றும் சில புதுக்கிராமங்கள் சாதாரண கிராமங்களாகவும் மாற்றம் கண்டன.
கேள்வி: மலாயா புதுக்கிராமங்கள் - தஞ்சோங் மாலிம் புதுக் கிராமம் பற்றி நீங்கள் என்ன அறிந்துள்ளீர்கள்?
பதில்: பிரிக்ஸ் திட்டம் மூலமாக உருவாக்கப்பட்ட இந்த புதிய கிராமங்கள் முள்வேலிகள் சூழப்பட்டு இருந்தன. மற்றும் 24 மணி நேரம் காவலர்கள் கண்காணிப்பில் இருந்தன. சில சமயங்களில் 22 மணி நேர ஊரடங்குச் சட்டமும் போடப்பட்டது. இப்படி ஒரு நிகழ்ச்சி தஞ்சோங் மாலிம் புதுக் கிராமத்தில் (''Tanjong Malim New Village'') நடந்தது. பிரிக்ஸ் திட்டத்தின் கீழ் மலாயா முழுமைக்கும் 450 மலாயா புதுக்கிராமங்கள் உருவாக்கப் பட்டன. அந்தப் புதுக்கிராமங்களில், பொதுமக்கள் மறுக் குடியேற்றம் செய்யப் பட்டனர்.
கேள்வி: மலாயா புதுக்கிராமங்கள் - ஒராங் அஸ்லி மக்கள் என்பது என்ன?
பதில்: மலேசியப் பழங்குடியினர் (''Orang Asli'') மக்கள் கம்யூனிஸ்டுகளை ஆதரிப்பதாக பிரித்தானியர்கள் நம்பினார்கள். அதனால் ஒராங் அஸ்லி பழங்குடி மக்களும் கட்டாய இடமாற்றத்திற்கு உள்ளாயினர். இருப்பினும், புதிய இடமாற்றத்தின் போது ஒராங் அஸ்லி மக்கள் பலர் நோய்களால் இறக்கத் தொடங்கினர். அதனால் அவர்களுக்கான இடப் பரிமாற்றத் திட்டம் நிறுத்தப்பட்டது.